Այնտեղ, որտեղ խեցգետիններն են երգում (ֆիլմ)

**«Այնտեղ, որտեղ խեցգետիններն են երգում»** ()՝ դետեկտիվ տարրերով դրամա, ռեժիսոր՝ Օլիվիա Նյուման։ Ֆիլմը Դելիա Օուենսի համանուն բեսթսելլերի էկրանավորումն է։ Գլխավոր դերերում նկարահանվել են Դեյզի Էդգար-Ջոնսը, Թեյլոր Ջոն Սմիթը և Հարիս Դիքինսոնը։

## Սյուժե
Սյուժեի առանցքում Կայան է՝ խելացի, նուրբ, բնությունը սիրող մի աղջիկ, ով մեծացել է Հյուսիսային Կարոլինայի փոքրիկ քաղաքից ոչ հեռու գտնվող հեռավոր ճահճային տարածքում, դաժան, ալկոհոլային կախվածություն ունեցող հոր, վախեցած մոր և եղբայրների ու քույրերի հետ, ովքեր չեն ցանկանում տանը մնալ և հեռանում են։ Կայան անցնում է չափազանց դժվար մանկություն և, ի վերջո, մնում է միայնակ։ [thumb|upright|Կայա՝ [Դեյզի Էդգար-Ջոնս]]

Մեծանալուն զուգընթաց բնազդաբար զգուշավոր Կայան նոր ծանոթություններ է ձեռք բերում, և պատմությունը ներկայացնում է, թե ինչպես է նա մտերմանում Մեյբլի և Սկոկի՝ բարի տարեց ամուսնական զույգի, բնությամբ տարված իր ընկեր Թեյթ Ուոքերի և քաղաքի սրտակեր Չեյզ Էնդրյուսի հետ։

## Դերերում
* Դեյզի Էդգար-Ջոնս - Կետրին «Կայա» Կլարկ
** Ջոջո Ռեջինա - մանուկ Կայա
* Թեյլոր Ջոն Սմիթ - Թեյթ Ուոքեր
** Լյուք Դեյվիդ Բլյում - մանուկ Թեյթ
* Հարիս Դիքինսոն - Չեյզ Էնդրյուս
* Դևիդ Սթրեթեյրն - Միլթոնի փաստաբան
* Ջեյսոն Ուորներ Սմիթ - Ջո Փուրդյուի տեղակալ
* Գարետ Դիլահանտ - Ջեքսոն Քլարկ
* Մայքլ Հայաթ-Մեյբլ
* Անա Օ’Ռայլի - Մա

## Արտադրություն
Դելիա Օուենսի *«Այնտեղ, որտեղ խեցգետիններն են երգում»* բեսթսելերի էկրանավորման մասին հայտնի է դարձել 2021 թվականի հունվարի 25-ին։ Այդ ժամանակ էլ հայտնի է դարձել, որ գլխավոր դերերը կկատարեն Դեյզի Էդգար-Ջոնսը, Թեյլոր Ջոն Սմիթը և Հարիս Դիքինսոնը։ Ֆիլմի ռեժիսորը Օլիվիա Նյումանն է, իսկ սցենարիստը՝ Լյուսի Ալիբարը։ 2021 թվականի մարտի 7-ին դերասանական կազմին միացել է Դևիդ Սթրեթեյրն, 2021 թվականի մարտի 30-ին՝ Ջեյսոն Ուորներ Սմիթը, 2021 թվականի ապրիլին՝ Գարետ Դիլահանտը, Մայքլ Հայաթը, Անա Օ’Ռայլին և և Ջոջո Ռեջինան, հունիսին՝ Էրիկ Լադենը։

Թեյլոր Սվիֆթը գրել և կատարել է ֆիլմի գլխավոր երգը, որը կոչվում է Carolina: Ֆիլմի թրեյլերի թողարկումից հետո նա ասել է, որ «ամբողջովին կորել էր (նկատի ունի՝ գրքում), երբ կարդում էր այն մի քանի տարի առաջ» և «ցանկանում էր ինչ-որ թափանցիկ և եթերային բան ստեղծել»:

Նկարահանումները տեղի են ունեցել Լուիզիանա նահանգի Նոր Օռլեանում և Հոում 2021 թվականի մարտի 30-ից հունիսի 28-ը։

## Թողարկում
Ֆիլմի պրեմիերան կայացել է 2022 թվականի հուլիսի 15-ին։

## Քննադատություն
Rotten Tomatoes կայքում ֆիլմն ունի 34% վարկանիշ՝ հիմնված 176 մեկնաբանությունների վրա, 5.2/10 միջին գնահատականով։ Քննադատների կոնսենսուսն ասում է՝ «Դեյզի Էդգար-Ջոնսը անում է ամեն ինչ, բայց «ֆիլմը, ի վերջո, չի կարողացել սկզբնաղբյուրը վերամշակել տոնայնորեն համահունչ դրամայի»։

AARP-ից Թելմա Ադամսը գրում է՝ «Ֆիլմը իրենից ներկայացնում է «Հիշողության օրագիր», «Տապակած կանաչ լոլիկներ» և «Սպանել ծաղրասարյակին» ֆիլմերի մի խառնուրդ, որը կբավարարի գրքի երկրպագուներին, բայց տուժում է փոխառությունների գերբեռնվածությունից»:

Հանդիսատեսը ֆիլմը դրական է ընդունել։ Rotten Tomatoes կայքում ֆիլմն ունի հանդիսատեսի 96 % վարկանիշ։ CinemaScore-ի կողմից հարցված հեռուստադիտողները ֆիլմին տվել են «A-» գնահատականը՝ A-ից F սանդղակում։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2022 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Հյուսիսային Կարոլինայում
Կատեգորիա:Columbia Pictures ֆիլմեր
Կատեգորիա:Ֆիլմեր, որոնց գործողությունները տեղի են ունենում 1965 թվականին
Կատեգորիա:Լուիզիանայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:2020-ականների անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970 թվականին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Կատեգորիա:Ֆիլմեր, որոնց գործողությունները տեղի են ունենում 1970-ականներին